Posted On: 22 MAR 2021 5:37PM by PIB Bhubaneshwar\n2019 ବର୍ଷ ଲାଗି ଜାତୀୟ ଚଳଚ୍ଚିତ୍ର ପୁରସ୍କାର ଘୋଷଣା କରିଛନ୍ତି ବିଚାରକ ମଣ୍ଡଳୀ। ଚଳିତ ଥର ଦୁଇଟି ଓଡ଼ିଆ ଚଳଚ୍ଚିତ୍ର 'ଶଲାବୁଢ଼ାର୍ ବଦଲା' ଓ 'କାଲିର ଅତୀତ'କୁ ଶ୍ରେଷ୍ଠ ଓଡ଼ିଆ ଚଳଚ୍ଚିତ୍ର ଭାବେ ଜାତୀୟ ପୁରସ୍କାର ମିଳିଛି। ନ୍ୟୁ ଜେନେରେସନ ଫିଲ୍ମସ ପ୍ରଯୋଜନାରେ ନିର୍ମିତ 'ଶଲା ବୁଢ଼ାର୍ ବଦଲା' ଚଳଚ୍ଚିତ୍ରର ନିର୍ଦ୍ଦେଶନା ଦେଇଛନ୍ତି ସବ୍ୟସାଚୀ ମହାପାତ୍ର। ସେହିପରି ଏଲିନୋରା ଇମେଜେସ୍ ପ୍ରାଃ ଲିଃ ପ୍ରଯୋଜନାରେ ନିର୍ମିତ 'କାଲିର ଅତୀତ' ଚଳଚ୍ଚିତ୍ରର ନିର୍ଦ୍ଦେଶନା ଦେଇଛନ୍ତି ନୀଳମାଧବ ପଣ୍ଡା। ଏହି ଦୁଇଟି ଚଳଚ୍ଚିତ୍ରକୁ ରଜତ କମଳ ସହିତ ମିଳିତ ଭାବେ ଏକ ଲକ୍ଷ ଟଙ୍କାର ପୁରସ୍କାର ରାଶି ପ୍ରଦାନ କରାଯିବ। ଅନୁରୂପ ଭାବେ ଶ୍ରେଷ୍ଠ କଳା ଓ ସଂସ୍କୃତି ଚଳଚ୍ଚିତ୍ର ପୁରସ୍କାର ମିଳିଛି ଓଡ଼ିଆ ଚଳଚ୍ଚିତ୍ର 'ଶ୍ରୀକ୍ଷେତ୍ର ରୁ ସାହିଜାତ'କୁ। ଏ ଚଳଚ୍ଚିତ୍ରର ପ୍ରଯୋଜନା ଓ ନିର୍ଦ୍ଦେଶନା ଦାୟିତ୍ବ ତୁଲାଇଛନ୍ତି ଆଶୁତୋଷ ପଟ୍ଟନାୟକ। ପୁରସ୍କାର ସ୍ବରୂପ ରଜତ କମଳ ଓ 50 ହଜାର ଟଙ୍କା ପ୍ରଦାନ କରାଯିବ।\nସଞ୍ଜୟ ସୁରୀଙ୍କ ଦ୍ବାରା ରଚିତ 'ଏ ଗାନ୍ଧୀଆନ୍ ଆଫାୟାର : ଇଣ୍ଡିଆସ୍ କ୍ୟୁରିଅସ୍ ପୋଟ୍ରେୟାଲ ଅଫ ଲଭ୍ ଇନ ସିନେମା'କୁ ଚଳଚ୍ଚିତ୍ର ଉପରେ ରଚିତ ଶ୍ରେଷ୍ଠ ପୁସ୍ତକ ପୁରସ୍କାର ମିଳିଛି। ସେହିପରି ମରାଠି ଭାଷାରେ ରଚିତ 'ସିନେମା ପାହାନାରା ମାନୁଷ' ଏବଂ କନ୍ନଡ଼ରେ ରଚିତ 'କନ୍ନଡ଼ ସିନେମାଃଜଗତିକା ସିନେମା ବିକାଶ-ପ୍ରିରାନେ-ପ୍ରଭାବ' ପୁସ୍ତକକୁ ବିଶେଷ ପୁରସ୍କାର ପ୍ରଦାନ କରାଯାଇଛି। ଇଂରାଜୀ ଭାଷାରେ ସୋହିନୀ ଚଟ୍ଟୋପାଧ୍ୟାୟଙ୍କୁ ଶ୍ରେଷ୍ଠ ଚଳଚ୍ଚିତ୍ର ସମାଲୋଚକ ପୁରସ୍କାର ପ୍ରଦାନ କରାଯିବାକୁ ଘୋଷଣା କରାଯାଇଛି।\nପୁରସ୍କାର ଘୋଷଣା ପୂର୍ବରୁ ବିଚାରକ ମଣ୍ଡଳୀର ଅଧ୍ୟକ୍ଷ ଏବଂ ଅନ୍ୟ ସଦସ୍ୟମାନେ କେନ୍ଦ୍ର ସୂଚନା ଓ ପ୍ରସାରଣ ମନ୍ତ୍ରୀ ଶ୍ରୀ ପ୍ରକାଶ ଜାଭଡ଼େକରଙ୍କୁ ସାକ୍ଷାତ କରିଥିଲେ ଏବଂ ତାଙ୍କୁ ଜାତୀୟ ଚଳଚ୍ଚିତ୍ର ପୁରସ୍କାର ତାଲିକା ପ୍ରଦାନ କରିଥିଲେ। ବିଚାରକ ମଣ୍ଡଳୀରେ ବିଶିଷ୍ଟ ଚଳଚ୍ଚିତ୍ର ନିର୍ମାତା ଓ ଭାରତୀୟ ଚଳଚ୍ଚିତ୍ର ଜଗତର ବ୍ୟକ୍ତିବିଶେଷମାନଙ୍କୁ ସାମିଲ କରାଯାଇଛି। କେନ୍ଦ୍ରୀୟ ପ୍ୟାନେଲ ଅଧ୍ୟକ ଏନ. ଚନ୍ଦ୍ରା, ଅଣ ଫିଚର ଫିଲ୍ମ ବିଚାରକ ମଣ୍ଡଳୀ ଅଧ୍ୟକ୍ଷ ଅରୁଣ ଚଢ଼ା, ଶ୍ରେଷ୍ଠ ଚଳଚ୍ଚିତ୍ର ଅନୁକୂଳ ରାଜ୍ୟ ବିଚାରକମଣ୍ଡଳୀ ଅଧ୍ୟକ୍ଷ ଶାହଜୀ ଏନ. କରୁଣ ଏବଂ ଶ୍ରେଷ୍ଠ ଚଳଚ୍ଚିତ୍ର ରଚନା ଉପରେ ଗଠିତ ବିଚାରକ ମଣ୍ଡଳୀର ଅଧ୍ୟକ୍ଷ ଶୈବାଳ ଚାଟାର୍ଜୀଙ୍କ ଦ୍ବାରା ପୁରସ୍କାର ଘୋଷଣା କରାଯାଇଥିଲା।\nବିଭିନ୍ନ ବର୍ଗରେ ଜାତୀୟ ଚଳଚ୍ଚିତ୍ର ପୁରସ୍କାରର ସମ୍ପୂର୍ଣ୍ଣ ତାଲିକା ନିମ୍ନରେ ଦିଆଗଲା :\n(Release ID: 1706734) Visitor Counter : 150\nRead this release in: Marathi , English , Hindi , Punjabi , Gujarati , Assamese , Manipuri , Urdu\n(Release ID: 1706734)
